## Odluka Ustavnog suda Hrvatske broj U/I-110/1989 od 7. prosinca 1989.

### NN 3/1990 (30.1.1990.), Odluka Ustavnog suda Hrvatske broj U/I-110/1989 od 7. prosinca 1989.

# USTAVNI SUD HRVATSKE

Ustavni sud Hrvatske, na sjednici 7. prosinca 1989. godine, donio je

## ODLUKU

1. Ukidaju se odredbe članova 12, 18. stava 2, 21. i 23. Odluke o uvjetima
i mjerilima za sudjelovanje u financiranju izgradnje komunalnih objekata
i uređaja na građevinskom zemljištu Skupštine općine Rovinj ("Službene
novine" Zajednice općina Rijeka. broj 7/87).

2. Ova Odluka objavit će se u "Narodnim novinama" i u "Službenim
novinama Zajednice općina Rijeka".

Obrazloženje:

Odredbama člana 12. u izreci navedene Odluke propisuju se koeficijenti
za utvrđivanje visine troškova izgradnje komunalnih objekata i uređaja
koji terete investitora drugog objekta na način da su za vikend-objekte
utvrđeni veći koeficijenti nego za ostale objekte u osobnom vlasništvu.

Odredbom člana 18. stava 2. Odluke propisano je da je investitor drugog
objekta dužan naknadu, kao učešče za financiranje izgradnje komunalnih
objekata i uređaja, uplatiti prije ishođenja građevinske dozvole.

Članom 21. odluke propisano je da je investitor dužan sudjelovati u
financiranju komunalnih objekata. i uređaja i kod rekonstrukcije postojećeg
objekta kada se tom rekonstrukcijom povećava neto površina postojećeg objekta,
i to u visini utvrđenoj kao kod gradnje novog objekta za neto površinu
dobivenu rekonstrukcijom.

Prema članu 23. Odluke ona stupa na snagu danom donošenja.

Republički komitet za građevinarstvo, stambene i komunalne poslove i
zaštitu čovjekove okoline predlaže da se ukinu navedene odredbe odluke.

Ustavni sud Hrvatske prihvatio je prijedlog i ukinuo nvedene odredbe
iz slijedećih razloga: Prema ocjeni Suda vlasnici kuća za odrnor imaju
u pogledu urcđenja naselja te izgradnje i održavanja komunalnih objekata
i uređaja iste obaveze kao i građani sa stalnim prebivalištem na području
općine. To proizlazi iz odredbe člana 34 Zakona o komunalnirn djelatnostima
("Narodne novine", br. 15/79), člana 61. Zakona o prostornom
planiranju i uređivanju prostora ("Narodne novine", br. 54/80
i 16/86) i člana 25. Zakona o građevinskorn zemljištu ("Narodne novine",
br. 54/80, 42/86 i 41/88).

Citirani propisi ne prave razliku između vlasnika kuća za odmor i stalnih
stanovnika u odnosu na podmirenje troškova za sudjelovanje u financiranju
izgradnje komunalnih objekata i uređaja na građevinskom zemljištu. Stoga
Skupština općine Rovinj nije imala ustavno ni zakonsko ovlaštenje utvr-diti
veće koeficijente za određivanje visine učešća u pokrivanju troškova izgradnje
komunalnih objekata i uređaja za vikend objekte, kako je to propisala članokom
12. Odluke.

Prema članu 37. stavu 3. Zakona o komunalnim djelatnostima investitor
je obavezan zaključiti sa zajednicom komunalnih djelatnosti ugovor o visini
učešća u troškovima izgradnje komunalnih objekata i uređaja prije početka
građenja objekta.

Stoga je po ocjeni Suda, odredba člana 18 stava 2 Odluke kojom se propisuje
obaveza investitora drugog objekta da tu naknadu plati prije ishođenja
gradevinske dozvole suprotna navedenoj odredbi Zakona.

U ocjenjivanju člana 21. Odluke Sud je pošao od odredbe člana 37. stava
2. Zakona o komunalnim djelatnostima. Prema navedenoj odredbi Zakona dužnost
sudjelovanja investitora u financiranju komunalnih objekata i uredaja kod
rekonstrukcije postojećeg objekta ili rušenja postojećeg radi izgradnje
novog, utvrđuje se samo u slučaju ako postojeći objekt nije priključen
na komunalne objekte uređaje i ako korištenje novog ili rekonstruiranog
objekta znatnije utječe na kapacitet komunalnih objekata i uređaja.

Obvezivanje investitora, kako je to učinjeno osporenom odredbom člana
21. Odluke, da sudjeluje u financiranju komunalnih objekata i uređaja kod
svake rekonstrukcije postojećeg objekta kada se tom rekonstrukcijom povećava
neto površina postojećeg objekta, Skupština općine postupila je suprotno
navedenoj odredbi Zakona.

Ustavni sud Hrvatske ukinuo je i član 23. Odluke kojom je propisano
da stupa na snagu danom njezina donošenja.

Prema članu 290 Ustava SR Hrvatske zakoni i drugi propisi i opći akti
organa društveno-političkih zajednica objavljuju se prije nego što stupe
na snagu.

U članu 291 Ustava SR Hrvatske urđeno je pitanje stupanja na snagu zakona
i drugih propisa i općih akata. Oni stupaju na snagu najranije osam dana
od dana njihove objave a sarno iz naročito opravdanih razloga mogu stupiti
na snagu u roku kraćem od osam dana ili istog dana kada se objave.

Iz navedenih ustavnih odredaba proizlazi da je za stupanje na snagu
zakona i drugih propisa i općih akata obavezna objava u službenom glasilu
kao i određeni rok izmedu njihove objave i stupanja na snagu.

Osporenom odredbom, međutim, uređuje se stupanje na snagu Odluke suprotno
spomenutim ustavnim odredbama, jer se njeno stupanje na snagu veže uz dan
njezinog donošenja a ne uz njenu objavu u službenom glasilu.

To su razlozi zbog kojih je odlučeno kao u izreci.

Broj : U/I-110/ 1989

Zagreb, 7. prosinca 1989.

USTAVNI SUD HRVATSKE

Zamjenjuje predsjednika

**sudac Jadranko Crnić, v. r.**

Odluka, NN 3/1990-26